ทองคำปิดร่วง 14.90 ดอลล์
สัญญาทองคำตลาดนิวยอร์กปิดร่วงลงอย่างหนัก หลังดอลล์แข็งเทียบยูโร
25 มี.ค. 2553

สัญญาทองคำตลาดนิวยอร์กปิดร่วงลงอย่างหนัก หลังดอลล์แข็งเทียบยูโร
สัญญาทองคำ COMEX (Commodity Exchange) ส่งมอบเดือนเม.ยทองเดือนเม.ย.ร่วงลง 14.90 ดอลลาร์ หรือ 1.3% ปิดที่ 1,088.80 ดอลลาร์/ออนซ์ หลังจากเคลื่อนตัวในช่วง 1,106-1,084.80 ดอลลาร์
ขณะที่สัญญาโลหะเงินส่งมอบเดือนพ.ค.ปิดที่ 16.641 ดอลลาร์/ออนซ์ ลดลง 38.60 เซนต์ และสัญญาโลหะทองแดงส่งมอบเดือนพ.ค.ลดลง 3.35 เซนต์ ปิดที่ 3.3455 ดอลลาร์/ปอนด์
ส่วนสัญญาพลาตินัมส่งมอบเดือนเม.ย.ปิดที่ 1,587.90 ดอลลาร์/ออนซ์ ดิ่งลง 20.60 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 453.90 ดอลลาร์/ออนซ์ ลดลง 10.65 ดอลลาร์
นักลงทุนเทขายสัญญาทองคำหลังจากค่าเงินดอลลาร์สหรัฐแข็งค่าขึ้นเมื่อเทียบกับยูโร ภายหลังจากมีรายงานว่าฟิทช์ เรทติ้งส์ ประกาศลดอันดับความน่าเชือถือของโปรตุเกสลง 1 ขั้น สู่ระดับ AA- เนื่องจากยอดขาดดุลงบประมาณของรัฐบาลโปรตุเกสร่วงลงอย่างหนักในปีที่แล้ว
นอกจากนี้ ฟิทช์ระบุว่าเศรษฐกิจโปรตุเกสจะฟื้นตัวช้ากว่าประเทศอื่นๆที่ใช้สกุลเงินยูโร ซึ่งข่าวดังกล่าวได้ฉุดตลาดหุ้นในยุโรปดิ่งลง และส่งผลให้สกุลเงินยูโรร่วงลงแตะระดับต่ำสุดในรอบ 10 เดือนเมื่อเทียบกับดอลลาร์สหรัฐด้วย
กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้ถือครองทองแท่งที่ระดับ 1,120.079 ตัน ณ วันที่ 23 มี.ค. ซึ่งเพิ่มขึ้น 4.568 ตัน จากระดับของวันที่ 10 มี.ค.